Beržinis notofagas

Beržinis notofagas (Nothofagus betuloides) – notofaginių (Nothofagaceae) šeimos medžių rūšis. Paplitusi pačiuose Pietų Amerikos pietuose – Patagonijoje, Ugnies Žemėje.Nothofagus betuloides (Mirb.) Oerst., Kew Royal Botanic Gardens Horno salos pietrytinėje dalyje augęs beržinis notofagas 2019 m. paskelbtas „piečiausiai augančiu medžiu pasaulyje“.Craig Welch. „The tree at the bottom of the world—and the wind-blasted trek to find it“. National Geographic, 2020.

Tai iki 30 m aukščio medis, vėjų gairinamose vietose išauga į krūmą. Laja tanki, kiaušiniška, šakos žemos ir sunkios. Žievė rausvai pilka, horizontaliai juostuota, senesnių nei 20 metų medžių suaižėja į vertikalias juostas. Lapai maži (10–30 × 7–22 mm), kiaušiniški, tankiai suaugę ant šakelių.Nothofagus betuloides (Mirbel) Blume, treesandshrubsonline.org Žiedai maži, neryškūs. Mediena kieta, rausva, gražaus rašto.

Beržinis notofagas auga kalnų miškuose iki 1200 m aukščio, neauga tik ten, kur labai drėgna ar visiškai atvirose vietose. Pakenčia šalčius iki -20 °C, nereiklus šilumai. Vienas būdingiausių Ugnies Žemės medžių.Magellan’s beech (Nothofagus betuloides), Tierra del Fuego, Ushuaia, Argentina, grida.no Savo augimo areale medis vadinamas .

 Šaltiniai 

Kategorija:Medžiai ir krūmai
Kategorija:Notofaginiai